രാജീവ് ഗാന്ധിയുടെ പേരിലുള്ള പദ്ധതികള് അട്ടിമറിക്കപ്പെടുന്നു: അന്സര് അസീസ് കൊല്ലം: രാജ്യം ഭരിക്കുന്ന ഫാസിസ്റ്റ് സവര്ണ ശക്തികള് മുന് പ്രധാനമന്ത്രി രാജീവ് ഗാന്ധിയുടെ പേരിലുള്ള പദ്ധതികള് അട്ടിമറിക്കുകയാണെന്ന് ഡി.സി.സി ജനറല് സെക്രട്ടറിയും കൊല്ലൂര്വിള സര്വീസ് സഹകരണ ബാങ്ക് പ്രസിഡന്റുമായ അന്സര് അസീസ് പറഞ്ഞു. രാജീവ് ഗാന്ധി സ്വയംസഹായ സംഘത്തിന്റെ നേതൃത്വത്തില് സംഘടിപ്പിച്ച രാജീവ് ഗാന്ധി ജന്മദിനാഘോഷവും അനുസ്മരണ സമ്മേളനവും ഉദ്ഘാടനം ചെയ്യുകയായിരുന്നു അദ്ദേഹം. ഇന്ന് ഇന്ത്യയിലുണ്ടായ ശാസ്ത്ര സാങ്കേതിക മേഖലകളിലെ പുരോഗതിക്ക് കാരണക്കാരന് രാജീവ് ഗാന്ധിയാണെന്നും അദ്ദേഹം വ്യക്തമാക്കി. ശിവരാജന് വടക്കേവിള അദ്ധ്യക്ഷത വഹിച്ചു. സംഘടനാ ജനറല് സെക്രട്ടറി കടകംപള്ളി മനോജ്, ഷിഹാബുദ്ദീന്, നാസിമുദ്ദീന്, ഓമനക്കുട്ടന്, താജുദീന് പള്ളിമുക്ക്, സുനീര്, അനില്കുമാര് എന്നിവര് സംസാരിച്ചു.